**אנטיגונה / שאלות מתוך בחינות בגרות.**

**1.** בטרגדיה היוונית ובטרגדיה השקספירית נובעת הטרגיות, בין היתר, מאופיים של

הגיבורים.

הדגם קביעה זו עפ"י טרגדיה שלמדת. בתשובתך התייחס לשתי דמויות.

**2.** במחזה "אנטיגונה" מוצגות הנשים מצד אחד כרעיות, כאחיות, כאהובות או

כבנות. מצד שני, הן מוצגות כשותפות במאבק להשגת כוח או במאבק נגד כוח

שולט.

הסבר כיצד משתלבים או מתנגשים שני היבטים אלה בדמויותיהן של נשים

במחזה.

איזה יחס כלפי הדמויות מעוררים שילוב זה או התנגשות זו אצלנו כקוראים?

נמק.

3. המקהלה מסיימת את המחזה בדברים:

*"אין טוב כחוכמה: היא ראשית כל טוב!*

*יצלח בשכלו החכם! אולם*

*אשרי השומר פיקודי אלים!*

*עתק וגבהות - אסון ויגון -*

*אך אדם יבין*

*כל זאת בצרה לעת זֹקֶן!"*

הסבר כיצד מאירים דברים אלה את ההתרחשויות וכיצד הם משקפים את

תפקיד המקהלה לאורך המחזה.

**4.** תאר את תמונת הפתיחה ואת תמונת הסיום באחת הדרמות שלמדת, והסבר

מה התפקיד או התפקידים, שממלאת כל אחת מתמונות אלה בבניית משמעות

המחזה.

5. ישנה דעה, שהקיצוניות מוליכה את הגיבור הטראגי אל אובדנו.

הסבר והדגם דעה זו באמצעות המחזה "אנטיגונה".

6. אילו הייתה אנטיגונה כולה זכאית וקריאון כולו חייב – לא הייתה כאן טרגדיה (על-פי ט. כרמי). בחן קביעה זו לאור המחזה. הבא ראיות לדבריך.